open-index/open-wikipedia-markdown huggingface dataset:
Vatandosh-jangchilarga yodgorlik Tit-Ebya

**"Ulugʻ Vatan urushi (1941-1945) yillarida halok boʻlgan vatandoshlar uchun yodgorlik"** — Tit-Ebya qishlogʻida Ulugʻ Vatan urushi askarlari xotirasiga bagʻishlangan yodgorlik majmuasi. Saxa (Yakutiya) Respublikasi, Xangalasskiy ulusi, 1-Jemkonskiy nasleg. Mintaqaviy ahamiyatga ega tarixiy va madaniy yodgorlik hisoblanadi.

## Umumiy maʼlumot
Ulugʻ Vatan urushida gʻalaba qozonilgach, Yoqutiston Respublikasining shahar va qishloqlarida halok boʻlgan askarlar xotirasiga bagʻishlangan yodgorlik va haykallar faol ravishda oʻrnatila boshlandi. Vatandosh-jangchilar haykali Xangalasskiy ulusi, Tit-Ebya qishlogʻi markazida, Veteranov Skryabinix koʻchasi boʻylab oʻrnatilgan. 1975-yilda Ulugʻ Vatan urushidagi Gʻalabaning 30-yilligi munosabati bilan yodgorlik oʻrnatildi va ochildi.

## Tarixi
Mavjud arxiv maʼlumotlari va hujjatlariga muvofiq, Ulugʻ Vatan urushi yillarida Tit-Ebya qishlogʻidan 180 kishi frontga chaqirilgan boʻlib, ulardan atigi 90 ga yaqini uyiga qayta olgan.

## Yodgorlik tavsifi
Yodgorlik majmuasi quyidagilarni oʻz ichiga oladi: kompozitsiyaning markazida toʻrtburchak stela, uning ikkala tomonida 2 ta lavha, 2 ta bayroq ustuni mavjud. Toʻgʻri toʻrtburchak stela temir-betondan yasalgan va oq rangga boʻyalgan boʻlib, umumiy balandligi 4,6 metrni tashkil qiladi. Stela ikki bosqichli poydevorga oʻrnatilgan. Uning old tomonida temir harbiy bosh kiyim kiygan askar boshining barelyefi, shuningdek, lavhalarda „halok boʻlgan askarlar xotirasi abadiy“ yozuvi mavjud.

Stellaning ikki tomonidan ikkita tortburchakli ustunlar ustiga toʻgʻriburchakli temir-beton plita qoʻyilgan. Oʻng tomondagi temir-beton plitada 47 ta, chap tomondagida esa Ulugʻ Vatan urushida qatnashgan vatandoshlarning 41 ta fotosurati bor. Yodgorlik majmuasining chap va oʻng tomonida sakkizta bayroq ustunlari oʻrnatilgan, bayroq ustunlari balandligi 3 metrni tashkil etadi.

Yodgorlik Rossiya Federatsiyasi xalqlarining madaniy merosi obyektlari roʻyxatiga kiritilgan va davlat muhofazasiga olingan. Yodgorlik Yoqut ASSR Vazirlar Kengashining 1976-yil 31-dekabrdagi 484-sonli „Yoqut ASSR tarixiy va madaniy yodgorliklarining holati va muhofazasini yaxshilash chora-tadbirlari toʻgʻrisida“gi qaroriga muvofiq tarixiy va madaniy yodgorliklar reestriga kiritilgan.

## Manbalar

## Havolalar

* Askarlar-vatandoshlar haykali. Tit-Eby Arxivnaya kopiya -da arxivlangan
Dekabrchilar rafiqalari yodgorligi

**Dekabrchilarning rafiqalariga oʻrnatilgan yodgorlik** — erlari bilan surgunda boʻlgan dekabrchilarning xotinlar xotirasi **uchun** oʻrnatilgan yodgorlik. U Tobolsk shahrining tarixiy Zavalnoye qabristoni yaqinidagi bogʻda joylashgan. 2008-yilda oʻrnatilgan. ijodkorlarning gʻoyasiga koʻra, „ayollarning jasurligi va ularning fuqarolik mardonavorligi“ning ramzini anglatuvchi bronza haykal yodgorlik asosiy mazmunidir. Dekabrchilar xotinlarining jamoaviy qiyofasini ifodalovchi haykal 2008-yil iyul oyida Shahar kunini nishonlash arafasida oʻrnatilgan.

## Yodgorlik mualliflari

Taʼkidlanishicha, yodgorlik joyi tasodifan tanlanmagan. Bu yerda XIX asrning 30-yillarida aynan Tobolsk qishlogʻida 15 nafar dekabrchi yashagan, ularni rafiqalarining ayrimlari shaharning Zavalnoye qabristoniga dafn etilgan.

## Manbalar

## Yana qarang

* Dekabrchilar
Jegote yodgorligi Varshava

**Żegota yodgorligi** () — Varshavadagi Zamenhof koʻchasidagi xiyobonda joylashgan yodgorlik. Yodgorlik Ikkinchi jahon urushi paytida Polshada faoliyat yuritgan Żegota yashirin tashkiloti xotirasiga bagʻishlangan.

## Tarixi
Germaniya fashistlari Polshani bosib olishi paytida yahudiylarga yordam bergan Polsha yashirin tashkiloti — Jegota yodgorligi 1995-yil 27-sentabrda oʻrnatildi. U Polsha jamoat arbobi va Jegota aʼzosi Vladislav Bartoshevskiy tashabbusi bilan ochilgan. Yodgorlik mualliflari polshalik haykaltaroshlar Xanna Shmalenberg va Marek Moderaudir. Yodgorlik AQShdagi Polsha diasporasi tomonidan moliyalashtirilgan.



Polsha maxfiy davlati tomonidan Xolokost davrida yahudiylarni qutqarish uchun istilo qilingan Yevropadagi boshqa tashkilotlar singari tashkil etilgan tashkilot quvgʻindagi oʻz hukumati tomonidan moliyalashtirilgan yagona birlashma edi.

**Matnning asli:**
Organizacja utworzona przez Polskie Państwo Podziemne dla ratowania Żydów w czasach Holocaustu, wśród jej podobnych działających w okupowanej Europie była jedyną finansowaną przez swój Rząd, Rząd Rzeczypospolitej Polskiej na Uchodźstwie.
1988-yili Varshava gettosida sodir etilgan qoʻzgʻolon yilligi munosabati bilan yodgorlik yoniga eman daraxti ekildi. Bu daraxt polyaklar va yahudiylarning umumiy xotirasining ramzidir.

## Manbalar

## Havolalar

* Yodgorlikning tavsifi -dagi Arxivnaya kopiya )
Yesenin haykali Sankt-Peterburg

**[[Sergey Yesenin|S.]]** **[[Sergey Yesenin|A.]]** **[[Sergey Yesenin|Yesenin]]** yodgorligi — Sankt-Peterburgdagi Tavr bogʻida shoir Yeseninga oʻrnatilgan yodgorlik.

## Tarixi
1995-yili shoir Sergey Yesenin tavalludining 100-yilligi nishonlandi. Ushbu sana arafasida Sergey Yesenin nomidagi xayriya jamgʻarmasi shoir hayotining soʻnggi kunlarini oʻtkazgan Sankt-Peterburgda unga haykal oʻrnatishga qaror qildi. Xuddi shu jamgʻarma yodgorlikni loyihalashtirish, yasash va oʻrnatish ishlarini moliyalashtirdi.

Yodgorlikni oʻrnatish uchun Tavr bogʻi tanlandi. Yodgorlik muallifi haykaltarosh A. S. Charkin. U 1994-yilning may oyidan boshlab ustaxonasida yodgorlikni yasash ustida ishladi. U yodgorlik uchun sakkiz xil eskizni ishlab chiqdi. Ular orasida shoir Yeseninning parkda sayr qilayotgani, koʻl boʻyidagi oʻt ustida yotgan holda va oʻrindiqda oʻtirgan holatini aks ettirgan namunalari mavjud edi. Natijada, Yesenin oʻtirgan holdagi namunasi tasdiqlandi.

Yodgorlik „Skulptura“ haykaltaroshlik kombinatida Kareliya oq marmaridan yasalgan. Uning balandligi 2,5 m. Yodgorlik tagkursisining quyi qismiga oddiygina „Sergey Yesenin“ yozuvi oʻyib yozilgan. Tagkursi kulrang granitdan yasalgan, uning balandligi 0,5 m.

Yodgorlik 1995-yil 3-oktabrda ochilgan. Oradan 15-yil oʻtgach, vandallik harakatlari tufayli qayta tiklangan.

## Manbalar

## Havolalar

* 
*
Atom massa

**Atom massa** — kimyoviy element atomining haqiqiy og'irligi. Uni yod olish hamda o'rganishni osonlashtirish maqsadida nisbiy atom massasi ishlab chiqilgan.

Elementning nisbiy atom massasini uglerod atom massasining 12dan 1qismi(1/12)ga ko'paytirilsa, atom massa kelib chiqadi.

## Jadval
Bolsheviklar terrori qurbonlari xotirasi yodgorligi Feodosiya

**Bolsheviklar terrori** qurbonlari xotirasi yodgorligi ( yodgorlik) — 2005-yilda Feodosiya (Qrim) shahrida oʻrnatilgan yodgorlik. Bolsheviklar terrori qurbonlari xotirasiga bagʻishlangan yodgorlik.

Xoch haykalini oʻrnatish gʻoyasi shaharni koʻplab yodgorliklar bilan bezab turgan Feodosiyaning sobiq bosh meʼmori va rassomi Valeriy Zamixovskiyga tegishli. Uning taklifini tadbirkor va shahar dumasi deputati Oleg Vladimirovich Pavlov hamda Iver Bibi Maryam cherkovi nazoratchisi qoʻllab-quvvatladi.

Mazkur tashabbus koʻpchilik tomonidan qoʻllab-quvvatlangach, 2005-yili Iberiya ikonasining qadimiy ibodatxonasi yaqinida shahar aholisi, ruhoniylar va kazaklar ishtirokida esdalik xochi oʻrnatildi. U Feodosiyada Fuqarolar urushi davrida qatl qilinganlar xotirasiga hurmat bajokeltirish maqsadida oʻrnatilgan.

Ushbu yodgorlik butun sobiq Sovet Ittifoqi hududidagi shu mazmundagi kam sonli yodgorliklardan biridir. U Eski shahar hududida barpo etilgan Iberiya cherkovi yaqinida oʻrnatilgan.

## Adabiyotlar

* 
* 
* 
* 
* 
* 

## Manbalar
Kozue Ando

**Kozue Ando** (; 1982-yil 9-iyulda tugʻilgan) – yaponiyalik futbolchi. Hozirda Ando *Urava Reds* safida klub futbol oʻynamoqda. U 2015-yilda yilgacha Yaponiya terma jamoasi tarkibida toʻp surgan. 2015-yilda esa Yaponiya terma jamoasidagi faoilyatini yakunlagan.

## Klubdagi Karyera

Ando 1982-yil 9-iyulda Utsunomiyada tugʻilgan. 2002-yilda Tsukuba universiteti talabasi boʻlganida, u Saitama Reinas FC (keyinchalik Urava Reds)ga qoʻshilish uchun universitet klubini tark etgan. 2002-yilgi mavsumda u 10 ta gol urdi va „Yosh oʻyinchi“ mukofoti bilan taqdirlandi. U eng yaxshi toʻpurarga aylandi 2004 va 2009-yillarda MVP mukofotiga loyiq deb topildi. Shuningdek, u 6 marta Best Eleven tomonidan tanlangan. 2010-yildan beri Germaniya Bundesligasining Duysburg, Frankfurt va Essen klublarida oʻynagan. Frankfurtda u UEFA Ayollar Chempionlar Ligasi 2014/15-mavsumida gʻolib chiqdi. 2017-yil iyun oyida u Yaponiyaga qaytib, *Urava Reds* safiga qoʻshildi.

## Terma jamoadagi karyera

1999-yil iyun oyi, Ando 16 yoshga toʻlganida, 1999-yilgi FIFA ayollar oʻrtasidagi Jahon chempionati uchun Yaponiya terma jamoasidan chaqiruv oldi. Ushbu musobaqada u 26-iyun kuni Norvegiyaga qarshi debyut qildi. U toʻrt marta jahon chempionatida va uch marta yozgi Olimpiya oʻyinlarida ishtirok etgan. Ando finalda AQSHni penaltilar seriyasida magʻlub etib, 2011-yilgi jahon chempionatida gʻalaba qozongan jamoa aʼzosi edi. Finalni Ando boshlab bergan. Ando shuningdek, 2012-yilgi Yozgi Olimpiada oʻyinlarida kumush medal va 2015-yilgi Jahon kubogida ikkinchi oʻrinni egallagan Yaponiya terma jamoasi tarkibida oʻynagan. JCh-2015da Shveysariyaga qarshi birinchi oʻyinda u penalti ishladi, ammo oʻsha paytda u chap toʻpigʻini sindirib oldi. Bu oʻyin uning Yaponiya terma jamoasidagi soʻngi oʻyini boʻldi. 2015-yilgacha Kozue Ando Yaponiya terma jamoasi safida 126 oʻyin oʻtkazib, 19 ta gol urgan.

## Taʼlim

Ando Utsunomiya qizlar oʻrta maktabini tamomlagan. 2018-yil may oyida Tsukuba universitetida jismoniy tarbiya, salomatlik va sport fanlari nomzodi ilmiy darajasini olgan.

## Karyera statistikasi
### Klubdagi statistika

### Terma jamoadagi statistika

## Xalqaro gollar

## Yutuqlar

### Klubda
#### Urawa Reds Ladies
* L.Liga gʻolibi 2004, 2009

#### FCR 2001 Duisburg
* DFB Pokal gʻolibi 2009/10-yillar

#### Frankfurt
* DFB Pokal gʻolibi 2013/14-yilar
* UEFA Ayollar oʻrtasida chempionlar ligasi gʻolibi 2014/15-yillar

### Terma jamoada
* FIFA Ayollar oʻrtasida jahon chempionati gʻolibi 2011-yil

### Shaxsiy yutuqlar
* MVP 2004, 2009
* Best Eleven 2002, 2004, 2005, 2007, 2008, 2009
* Eng yaxshi yosh oʻyinchi 2002

## Manbalar

## Havolalar
* 
* 
* 
* 
* Japan Football Association
Alvido, qurol!

**Alvido, qurol!** () - Ernest Hemingwayning 1929-yilda nashr etilgan romani. Kitob Birinchi jahon urushi davridagi sevgi haqida hikoya qiladi. Roman asosan avtobiografikdir - Xeminguey Italiya frontida xizmat qilgan, jangda yaralangan va Milan kasalxonasida yotgan, u yerda hamshiraga ko'ngil qo'ygan

## Syujeti
Amerikalik arxitektor Frederik Genri Italiyada Birinchi jahon urushida ko'ngilli sifatida qatnashadi. U leytenant unvoni bilan sanitariya bo'limining transport bo'limi komandiri bo'lib xizmat qiladi. Bu yerda Frederik kasalxona hamshirasi ingliz Ketrin Barkli bilan uchrashadi va ular bir-biriga ko'ngil qo'yishadi. Ittifoqchi qo'shinlarning bir qator mag'lubiyatlari va chekinishidan ko'p o'tmay, Frederik o'zining amerikacha lahchasi tufayli Italiya dala jandarmeriyasi tomonidan josuslikda ayblovlar qurboni bo'lmaslik uchun qochib ketishga majbur bo'ladi. Ketrin bilan birgalikda u urushga neytral Shveysariyaga qochib ketadi, bu yerda ular dunyoning shafqatsizligidan va bema'ni qotilliklardan najot topganga o'xshaydi. Ammo ko'rinib turgan baxt qisqa muddatli bo'lib chiqdi - Italiyada homilador bo'lgan Ketrin Shveysariya kasalxonasida tug'riq paytida vafot etadi.

## Ekranlashtirish
Roman ilk bora 1930-yilda Laurence Stallings tomonidan sahnalashtirildi. 1932 va 1957-yillarda filmlar suratga olindi. 1966-yilda 3 qismli kichik serial suratga olindi.

Samuel M. Raimi tomonidan 1987-yilda suratga olingan Evil Dead 2 filmida "Alvido, qurol!" nomli kitobni uchratish mumkin.

Rejissor Richard Attenboroughning 1996-yilda suratga olingan In Love and War filmida Ernest Hemingway'ning Italiyadagi hayotini "Alvido, qurol!" romani voqealari asosida tez yordam avtomashinasi haydovchisi ko'rinishida ko'rish mumkin.
## Manbalar
Kamil Poźniak

**Kamil Poźniak** (1989-yil 11-dekabr, Krasnistav shahrida tugʻilgan) — polshalik professional futbolchi, Polshaning “ Flota Świnoujshie ” klubida yarim himoyachi sifatida oʻynaydi.

## Martaba

### Klub
Poznyak GKS Belchatow uchun professional debyutini 2008-yilning 8-avgustida Ekstraklasadagi o'yinda Lex Poznanga qarshi o'tkazdi.

2011-yil fevral oyida Lechia Gdansk bilan besh yillik shartnoma imzoladi.

### Milliy martaba
U 21 yoshgacha bo'lgan Polsha terma jamoasining bir qismi edi.

## Resurslar
Fotima Samarqandiy

**Fotima binti Muhammad ibn Ahmad as-Samarqandiy** — musulmon olamidagi taniqli olima va huquqshunos ayol. 
## Bolaligi
Fotima Samarqandiy Namangan viloyatidagi Kosonsoy tumanida tug'ilgan. Yoshligidanoq o'zining ilm olishga intilishi va iqtidori yaqqol namoyon boʻlgan. O'sha  davrining obro'li fiqh (islom yurisprudensiyasi) olimi boʻlgan otasi Alouddin Samarqandiy qizining iqtidorini payqab, uning ta'lim olishiga katta e'tibor qaratgan. Shundan so'ng, Fotima Samarqandiy fiqh, xattotlik va boshqa ko'plab ilmlarni egallashga kirishib ketadi. Buning natijasida mohir xattor va kuchli fiqh olima bo'lib yetishadi. Otalari Alouddin Samarqandiy o'zlariga kelgan fatvoni qizlariga ko'rsatmasdan javob bermaganlar. Shuning uchun barcha fatvolarda otalari bilan birgalikda qizlari Fotimaning ham muhri bosilgan.
## Nikoh
Fotima Samarqandiyning ta'riflari butun dunyoga tarqaladi va arabu ajamlardan, hattoki ko'plab mamlakat podsholaridan sovchilar kela boshlaydi. Lekin Alouddin Samarqandiy qizlarini oddiy, lekin o'ta ilmli boʻlgan shogirdlari Kosoniy raxmatullohu alayhga berganlar. 
Ba'zilar **,,Tuhfa kitobini sharhlatib qizini o'shanga berdi"** der edilar. Bunga sabab, Alouddin Samarqandiyning **,,Tuhfatul fuqaho"** nomli fiqh fanidan mashhur asarlari bor bo'lib, shogirdlari Kosoniy shu kitobni 8 jildlik kitob qilib sharhlaganlar va **Badoius sanoi** deb nom qo'yganlar. Kitobni ko'rgan ustozlari qizlarini shogirdlariga nikohlab berdilar. Kosoniy va Fotima turmush qurgach Xalabga ko'chib ketishgan. U yerda oilaga Salohiddin Ayyubiyning yaqinlaridan boʻlgan Nuriddin Zinkiy homiylik qilgan va ularning ilmiy faoliyatini qo'llab-quvvarlagan. Turmush o'rtog'i Kosoniy ham uni juda hurmat qilgan va ayolidan maslahat so'rab turgan.  O'sha davr tarixchilari yozishicha ko'pincha fatvoni mohir xattot boʻlgan Fotima o'zi yozgan va shundan so'ng muhr qo'yish uchun Kosoniyga topshirgan. Shu sabab bu fatvolar nafaqat fiqhiy, balki badiiy jihatdan ham muhim manbaalar hisoblanadi.
## Ilm yo'lida
Xalab tarixchisi Ibn al-Adim yozishicha Fotima Ramazonda bilaguzugini sotib talabalarga o'z hisobidan iftor qilib bergan va bu udum haligacha davom etib keladi.
## Vafoti
Ushbu faqiha ayol 581 hijriy sanada Hozirgi Suriyada Halab shahrida vafot qilganlar. Qabrlari Ibrohim Xalil jome masjidi oldidagi qabristonda. Ayollari vafot etgandan soʻng Kosoniy rahmatullohi alayh har juma kuni ayollarini ziyorat qilgani kelar edilar. Keyinchalik Kosoniy ham vafot qildilar va u kishi ham Suriyada dafn qilindilar.
## Manbalar
Eudy Simelane

**Eudy Simelane** (Eudy Simelane; 1977-yil 11-mart, Kvatema - 2008-yil 28-aprel, Kvatema) - Janubiy Afrikalik futbolchi, Janubiy Afrika ayollar milliy futbol jamoasi oʻyinchisi, LGBT huquqlari faoli. U jinsiy orientatsiyasi asosida bir guruh jinoyatchilar tomonidan guruh boʻlib zoʻrlangan va oʻldirilgan.

## Futboldagi karyera

U Springs Home Sweepers FC jamoasida yarim himoyachi sifatida oʻynagan, shuningdek, ayollar futbol milliy terma jamoasida ham oʻyinlar oʻtkazgan.
Mamlakatning eng mashhur futbolchilaridan biri edi. Oʻyindan tashqari u toʻrtta jamoada murabbiy boʻlib ishlagan va hakam sifatida oʻqigan.

## Oʻlimi

Eudi Simelanning yarim yalangʻoch jasadi Kvatemadagi daryodan topildi. U bir guruh shaxslar tomonidan zoʻrlangan va qattiq kaltaklangan, shundan soʻng jinoyatchilar jabrlanuvchining yuzi, koʻkragi va oyoqlariga 25 marta pichoq bilan jarohat yetkazgan va tanasini suvga tashlashgan. Koʻp oʻtmay, ActionAid xalqaro jamoat tashkiloti Janubiy Afrikaning Inson huquqlari boʻyicha komissiyasi koʻmagida oʻz hisobotida jinoyat qurbonning jinsiy orientatsiyasi bilan bogʻliq ravishda nafrat bilan sodir etilganligini taxmin qilib oʻtgan. Xyuman Rayts Uotch xalqaro jamoat tashkiloti ham xuddi shunday nuqtai nazarga amal qilib, jinoyatning bunday motivini ochiq-oydin deb taʼriflagan.

Jinoyatda gumon qilingan toʻrt kishi ustidan sud jarayoni 2009-yil 11-fevralda Mpumalanga provinsiyasining Delmas shahrida boshlangan. Gumonlanuvchilardan biri zoʻrlash va qotillik aybiga iqror boʻldi va 32 yilga ozodlikdan mahrum etildi. 2009-yil sentabr oyida ikkinchisi zoʻrlash, qotillik va talonchilikda ayblanib, umrbod qamoq jazosiga hukm qilindi. Ish boʻyicha yana ikki ayblanuvchi oqlandi.

## Xotira

2009-yilda Simelan oʻldirilgan joy yaqinida uning xotirasiga kichik yodgorlik koʻprigi oʻrnatildi.

## Manbalar
Mpumi Nyandeni

**Nompumelelo "Mpumi" Nyandeni** (1987-yil 19-avgust) — Janubiy Afrikalik futbolchi, yarim himoya ampulasida toʻp suradi. U Janubiy Afrika terma jamoasida 100 dan ortiq oʻyin oʻtkazgan. 2012 va 2016-yilgi Olimpiya oʻyinlarining futbol turnirlari ishtirokchisi.

## Klubdagi karyera

U oʻz faoliyatini Janubiy Afrikaning «Detroit Ladies» (Mpumalanga) klubida boshlagan, u yerda yoshlar jamoasi va kattalar jamoasida oʻynagan.

2010-yilning yozida u Rossiyaning «Rossiyanka» (Krasnoarmeysk) klubiga oʻtdi. U Rossiya Premer-ligasidagi debyut uchrashuvini 2010-yilning 30-iyulida «Zvezda»ga (Zvenigorod) qarshi oʻtkazdi va tanaffusda zaxiradan maydonga tushdi. Milliy chempionatdagi ilk goli 2010-yilning 19-sentabrida «Zvezda»ga qarshi oʻyinda kiritilgan. Rossiya chempionatlarida atigi 4 mavsumda u 61 ta oʻyin oʻtkazib, 18 ta gol urgan. U 2010 va 2011/12-yilgi mavsumlarda Rossiya chempioni, 2012/13-yilgi mavsumning kumush medali sovrindori, 2010-yilda Rossiya kubogi sohibi boʻlgan. UEFA ayollar chempionlar ligasida Rossiya klubi safida 20ta oʻyin oʻtkazib, 5ta gol urgan.

2014-yilda u vataniga qaytib keldi va u yerda yana bir necha mavsum Yoxannesburg yaqinidagi Bedfordvyu shahridan JVW klubida oʻynadi.

## Terma jamoadagi karyera

U 2002-yildan buyon Janubiy Afrika terma jamoasida oʻynamoqda, Mpumi terma jamoada oʻzining ilk oʻyinini 2002-yil 8-dekabrda Jahon chempionati saralash turnirida Kamerunga qarshi oʻtkazgan. U 2012 (3 oʻyin) va 2016 (1 oʻyin) Olimpiadasining futbol turnirlarida, shuningdek, 2014, 2016 va 2018-yillarda Afrika Millatlar Kubogi final turnirlarida ishtirok etgan. 2018-yilda u qitʼa chempionatining kumush medali sohibiga aylandi. Umuman olganda, u Janubiy Afrika terma jamoasi uchun 100 dan ortiq oʻyin oʻtkazdi va Jeyn van Vik, Amanda Dlamini va Noko Metlou bilan birga mamlakatda ushbu marraga erishgan birinchi sportchilardan biriga aylandi. 2019-yil holatiga koʻra, u terma jamoa uchun 149 oʻyin oʻtkazgan va kamida 7 gol urgan.

Bir qator mashhur futbolchilar, jumladan Lionel Messi va Krishtianu Ronaldu bilan birga sogʻliqni saqlash va sogʻlom turmush tarzini targʻib qilish boʻyicha FIFA loyihalarida qatnashgan.

## Xalqaro maydondagi gollar

## Manbalar
Dopamin

**Dopamin** (DA, 3,4-dihidroksifenetilaminning qisqarishi) hujayralarda bir nechta muhim rol oʻynaydigan neyromodulyator molekuladir. Bu katexolamin va fenetilamin oilalarining organik kimyoviy natijasidir. Dopamin miyadagi katexolamin tarkibining taxminan 80% ni tashkil qiladi. Bu miya va buyraklarda sintez qilinadigan oʻzining prekursor kimyoviy L-DOPA molekulasidan karboksil guruhini olib tashlash orqali sintez qilinadi. Dopamin o'simliklar va koʻpchilik hayvonlarda ham sintezlanadi. Miyada dopamin neyrotransmitter vazifasini bajaradi — boshqa nerv hujayralariga signal yuborish uchun neyronlar (asab hujayralari) tomonidan chiqarilgan kimyoviy modda.

## Manbalar
Leah Eddie

Leah Eddie (2001-yil 23-yanvar, Falkirk, Shotlandiya) — shotlandiyalik futbolchi, Hibernian klubi va Shotlandiya terma jamoasi himoyachisi.

## Jamoalardagi faoliyati

Leah Falkirk oʻrta maktabida oʻqidi, Ayollar markaziy akademiyasida futbol oʻynay boshlagan. 2017/18-yilgi mavsumda u Reynjers klubiga qoʻshildi. 2018-yilning 11-fevralida u «Reynjers» safida Shotlandiya ayollar Premer-ligasida debyutini «Seltik»ga qarshi safar oʻyinida (0:3) oʻtkazib, asosiy tarkibda maydonga tushdi. 2018-yilning 24-iyunida u «Reynjers» safidagi ilk golini Premer-liga doirasida ga qarshi oʻyinda (3:0) kiritib, 75-daqiqada hisobni ikki barobarga oshirdi. Umuman olganda, 2018-yilgi mavsumda u Premer-ligada 19 ta oʻyin oʻtkazib, 1 ta gol urgan boʻlsa, «Reynjers» chempionatni 4-oʻrinda yakunladi.

2018-yilda u Hibernianga koʻchib oʻtdi. 2019-yilning 17-fevralida u Hibernian safida Premer-ligada «Seltik»ga qarshi oʻyinda (2:1) asosiy tarkibda maydonga tushdi. 2019-yilgi mavsumning koʻp qismini jarohati tufayli oʻtkazib yubordi, Premer-ligada faqat bitta oʻyin oʻtkazdi.

2020-yil 25-avgustda u Hibernian bilan shartnomasini yangiladi. 2020-yil 13-dekabrda u Hibernian uchun birinchi golini Premer-ligada Forfar Faringtonga qarshi oʻyinda (3:0) kiritdi, ushbu oʻyinda Leah 15-daqiqada hisobni ochdi. 2021-yil 12-may kuni u Premer-liga doirasidagi Spartaliklar bilan oʻyinda (1:1)  u 79-daqiqada jarima zarbasidan soʻng hisobni tenglashtirdi va mavsumdagi ikkinchi golini urdi. Umuman olganda, 2020/21-yilgi mavsumda u «Hibernian» uchun Premer-ligada 21 ta oʻyin oʻtkazib, 2 ta gol urdi va klub chempionatda 4-oʻrinni egalladi. 2021-yil 29-mayda u Hibernian ayollar jamoasining 2020/21-mavsum uchun yilning eng yaxshi futbolchisi sovrinini oldi.

## Terma jamoadagi karyera

2016-yildan 2017-yilgacha U Shotlandiyaning 17 yoshgacha boʻlgan yoshlar terma jamoasida oʻynagan, Leah Shotlandiya uchun 2016-yilning 6-sentabrida Ispaniyaga qarshi oʻrtoqlik oʻyinida (0:4) debyut qilgan va terma jamoada 7ta oʻyin oʻtkazgan. 2018-yilda u Shotlandiya U19 terma jamoasida oʻynadi, 2018-yilning 2-aprelida Chexiyaga qarshi U19da debyutini oʻtkazdi va atigi 7ta oʻyin oʻtkazdi.

2021-yil 31-may kuni Shotlandiya bosh murabbiyi Styuart Maklaren Eddini ilk bor Shimoliy Irlandiya va Uelsga qarshi oʻrtoqlik oʻyinlariga chaqirdi. 2021-yilning 10-iyunida, 20 yoshida u Shimoliy Irlandiyaga qarshi safar oʻyinida (1:0), 79-daqiqada boshqa debyutant Brianna Vestrup oʻrniga maydonga tushib, Shotlandiya terma jamoasi safida debyut qildi.

## Yutuqlar
### Klubda
#### Hibernian
* 2019-yilgi Shotlandiya chempionati kumush medali sovrindori

### Shaxsiy yutuqlar
* 2021-yilda Hibernian safida *Yil oʻyinchisi* nominatsiyasi gʻolibi

## Manbalar

## Havolalar
* FKning rasmiy sayti
* Futbol assotsatsiyasi
Kirsty Hanson

**Kirsty Hanson** (1998-yil 17-aprelda tugʻilgan) — Shotlandiyalik futbolchi, «Manchester Yunayted» ayollar jamoasi va Shotlandiya terma jamoasida hujumchi sifatida oʻynaydi.

## Jamoalardagi faoliyati

U futbolchilik faoliyatini «Manchester Yunayted» mashgʻulotlar markazida boshlagan. 2015-yilda u «Liverpul» akademiyasi futbolchisiga aylandi.
2016-yil iyun oyida u Sheffild klubiga qoʻshildi. 2016-yilda u jamoa uchun 10 ta oʻyin oʻtkazdi.

2016-yil dekabr oyida u Doncaster Rovers Bells klubiga oʻtdi va bu Ayollar Superligasi bahorgi seriyasi boshlanishidan oldin jamoaning birinchi xaridiga aylandi.

2018-yilning 1-iyulida Kirsty professional futboldagi birinchi mavsumi oldidan «Manchester Yunayted» ayollar jamoasiga qoʻshildi. U ilgari «Manchester Yunayted»ning yoshlar akademiyasida oʻynagan va unga professional futbolchi sifatida qaytgan yetti nafar futbolchidan biriga aylandi. 9-sentabr kuni u «Yunayted» safidagi ilk gollarini urdi va ayollar chempionati doirasida «Aston Villa»ga qarshi oʻyinda dubl qayd etdi. Hammasi boʻlib 2018/19-yilgi mavsumda u 5 ta gol urdi va jamoaga Angliyada ayollar futbol ligasi tizimidagi oliy divizion boʻlgan Ayollar Superligasiga chiqishni taʼminlab, Chempionatda gʻalaba qozonishiga yordam berdi. Keyingi mavsumda, Ayollar Superligasida Hanson oktabr oyida ikkita gol urdi (13-oktabrda «Tottenxem»ga qarshi oʻyinda va 27-oktabrda «Reding»ga qarshi oʻyinda), shundan soʻng u ayollar Superligasida oktabr oyi natijalariga koʻra eng yaxshi futbolchisi deb tan olindi (FA WSL oyining eng yaxshi futbolchisi).

## Terma jamoadagi karyera

Hanson Angliyada tugʻilgan, ammo onasining vatani boʻlgan Shotlandiya terma jamoasida oʻynashga qaror qilgan.

Shotlandiyaning 17 yoshgacha va 19 yoshgacha boʻlgan ayollar futbol jamoalarida oʻynagan.

2019-yil noyabr oyida u Shotlandiya ayollar jamoasiga birinchi chaqiruvni oldi. U 2019-yil 8-noyabr kuni Albaniyaga qarshi oʻyinda oʻzining debyutini oʻtkazdi va uchrashuvning eng yaxshi futbolchisi deb topildi.

## Karyera statistikasi
### Klubdagi statistika

### Terma Jamoa statistikasi

## Xalqaro maydondagi gollari

## Yutuqlar

### Klubdagi yutuqlar
#### Doncaster Rovers Belles
* FA WSL 2:2017-18

#### Manchester Yunayted
* FA Ayollar oʻrtasidagi Chempionship: 2018–19

### Shaxsiy yutuqlar
* FA Ayollar Superligasida oyning eng yaxshi futbolchisi: 2019-yil oktabr

## Manbalar

## Havolalar
* rasmiy saytida
Betametazon

**Betametazon** steroid dori vositasi hisoblanadi. U bir qator kasalliklar, jumladan, revmatoid artrit va tizimli qizil yuguruk kabi revmatik kasalliklar, dermatit va psoriaz kabi teri kasalliklari, astma va angioedema kabi allergik kasalliklar, erta tugʻilgan chaqaloq oʻpkasining rivojlanishini tezlashtirish uchun , Kron kasalligi, leykemiya kabi saraton kasalliklari va adrenokortikal etishmovchilik uchun fludrokortizon bilan birga qoʻllanadi. Uni ogʻiz orqali, mushak ichiga yuborish yoki krem, loson yoki suyuqlik shaklida teriga qoʻllash mumkin.

## Qoʻllanishi
Betametazon – kortikosteroid boʻlib, u tabletka sifatida, inʼektsiya yoʻli bilan va teri uchun malham, krem, loson, gel yoki aerozol (sprey) va bosh terisi uchun koʻpik sifatida mavjud. Inyeksiya orqali yuborilganda, yalligʻlanishga qarshi taʼsir taxminan ikki soat ichida boshlanadi va 7 kun davom etadi.

Ekzemadan yalligʻlanish va qichishish xususiyati yoʻqotish uchun krem sifatida ishlatiladi. Mahalliy psoriaz kasalligini davolashda betametazon dipropionat va salitsil kislotasi yoki kalsipotriol/betametazon dipropionat birikmasi sifatida ishlatiladi. Betametazon natriy fosfat ogʻiz orqali va boshqa steroidlar bilan bir xil koʻrsatmalar bilan inʼektsiya yoʻli bilan qoʻllanadi. Betametazonga asoslangan koʻplab farmatsevtika preparat steroidni valerat esteri sifatida oʻz ichida saqlaydi.

## Nojoʻya tasirlari

* Eyforiya
* Depressiya
* Buyrak usti bezlarini yetishmovchiligi
* Gipertenziya
* Teri ostida koʻzga tashlanadigan nozik qon tomirlari guruhlari, petexiyalar
* Sochlarning haddan tashqari oʻsishi (gipertrikoz)
* Ekximozlar
Ushbu dorini terining keng joylarida, singan yoki xom terida, teri burmalarida yoki havo oʻtkazmaydigan kiyim ostida uzoq vaqt davomida qoʻllash kamdan-kam hollarda tananing boshqa qismlariga nojoʻya taʼsir koʻrsatish uchun etarli darajada kortikosteroidning soʻrilishiga olib kelishi mumkin; masalan, buyrak usti bezlari tomonidan tabiiy gormonlar ishlab chiqarishning pasayishiga olib kelishi bilan.

Betametazon, shuningdek, oʻpkani nafas olishga tayyorlashga yordam berish uchun erta tugʻilgan chaqaloq tugʻilishidan oldin ham qoʻllanadi. Biroq, betametazon oʻzining foydali taʼsiri uchun zarur boʻlgan yoʻldoshni kesib oʻtganligi sababli, u bachadonda taʼsirlangan yangi tugʻilgan chaqaloqlarda gipoglikemiya va leykotsitoz kabi asoratlar bilan ham bogʻliq boʻlishi mumkin.

## Manbalar

## Havolalar

# Metilprednizolon
# https://en.wikipedia.org/wiki/Betamethasone#cite_ref-AHFS2015_3-0
# https://uzpharmagency.uz/index.php?/oz/news/yalliglanishga-qarshi-dorilar-haqida-bilishimiz-kerak-bolgan-malumotlar-
Gales

**Gales** (Galez) — qadimgi mifologiya qahramoni. U Italiyaga Gretsiyadan kelgan. Faliski yerlari uning nominidan olingan. U Agamemnonning oʻgʻli yoki uning hamrohi, Faleriya asoschisi va Faliskining avlodi, yoki Poseydonning oʻgʻli va Veyi shahri sulolasining asoschisi. Folbinning oʻgʻli. Agamemnonning doʻsti (Troya ostidagi Agamemnon aravachasi), osklar va avrunklar yetakchisi. Italiya qahramoni. U Aneideda tasvirlangan urush paytida 4 askarni oʻldirdi, lekin u Pallat tomonidan oʻldirilgan.

## Manbalar
Gekala

**Gekala** () — qadimgi yunon mifologiyasida Marafon tekisligidagi xuddi shu nomdagi qishloqdan boʻlgan kambagʻal keksa dehqon ayol Tesey buqasiga qarshi chiqqanida unga mehmondoʻstlik koʻrsatdi. Afsona Kallimahning antik davrda mashhur „Gekala“ sheʼrida keltirilgan boʻlib, u faqat parchalarda saqlanib qolgan. Ushbu afsona Plutarx tomonidan qayta hikoya qilingan. U Gekalesiy bayramining toʻrtta shaharda nishonlanishini tushuntirib oʻtgan. U Filoxor haqida ham gapirib bergan.

Ovidiy „Sevgi uchun dori“ (747) da uni hech kim sevgiga aldanmaydigan kambagʻallarning timsoli sifatida eslagan.

## Manbalar
Menejmentni rivojlantirish boʻyicha Yevropa jamgʻarmasi

**Menejmentni rivojlantirish boʻyicha Yevropa jamgʻarmasi** (**EFMD**) xalqaro notijorat birlashma boʻlib,  Belgiyaning Bryussel shaxrida joylashgan.  Yevropaning menejmentni rivojlantirish sohasidagi eng yirik tarmoq assotsiatsiyasi 88 mamlakatda (2017-yil sentyabr holatiga koʻra) akademik, biznes, davlat xizmati va maslahat sohalaridan 890 dan ortiq aʼzo tashkilotlarga ega. EFMD menejmentni rivojlantirishda tarmoq yaratish uchun forum taqdim etadi.

EFMD boshqaruv va biznes boshqaruvi sohasida oliy taʼlim muassasalari sifatini baholash, takomillashtirish va akkreditatsiya qilishning yetakchi xalqaro tizimlaridan biri boʻlgan **EFMD Sifatni yaxshilash tizimi** (EQUIS) ni boshqaradi. U Amerikaning Advance Collegiate Business Schools assotsiatsiyasi bilan taqqoslanadi.

Jamgʻarma, shuningdek, **EFMD dasturini akkreditatsiya qilish tizimini** (**EPAS**) dasturlar uchun, shuningdek, EFMD Dekanlari boʻylab Chegaralarni rivojlantirish dasturini (EDAF) va Biznes maktabiga taʼsir qilish tizimini (BSIS) boshqaradi.

## Akkreditatsiya turlari
Butun maktab (yoki fakultet) uchun amal qiladigan EQUIS akkreditatsiya jarayoni EFMD taklif qiladigan akkreditatsiyaning asosiy turi boʻlsa-da, boshqa turli xil akkreditatsiyalar mavjud. EPAS bilan biznes maktablari butun maktabni emas, balki maʼlum darajadagi dasturlarni akkreditatsiya qilishlari mumkin. Bu variant biroz AMBA (MBAlar assotsiatsiyasi) akkreditatsiyasiga oʻxshaydi, chunki Londonda joylashgan Assotsiatsiya maktabning butun MBA dasturlari portfelini akkreditatsiya qiladi, lekin butun biznes maktabini akkreditatsiya qilmaydi. EFMD shuningdek, onlayn kurslar (EOCCS) va korporativ taʼlim (CLIP) uchun akkreditatsiyani taklif qiladi.

## EFMD faoliyati
EFMD Xitoy Yevropa xalqaro biznes maktabining (CEIBS) Yevropa hamkori boʻlib, Shanxay Jiaotong universiteti bilan qoʻshma korxona boʻlib, 1994-yilda Yevropa Komissiyasi va Xitoy Tashqi savdo vazirligi va Xitoy tashqi savdo vazirligi oʻrtasidagi kelishuv asosida avtonom maqomga ega birinchi xalqaro biznes maktabi sifatida tashkil etilgan. Iqtisodiy hamkorlik. EFMD, shuningdek, AQShda joylashgan Biznes kollejlarini rivojlantirish assotsiatsiyasi (AACSB International) bilan qoʻshma korxona boʻlgan Global Menejment Taʼlimi Jamgʻarmasining (GFME) asoschi hamkori hisoblanadi. EFMD butun dunyo boʻylab menejmentni rivojlantirish sanoati uchun konferentsiyalar va seminarlar tashkil qiladi va Global Focus jurnalini nashr etadi.

2009-yilda EFMD yuqori darajali menejerlar uchun treninglar oʻtkazish orqali Kubadagi kompaniyalarning samaradorligini oshirishga qaratilgan loyiha uchun 2,2 million yevro qiymatidagi Yevropa Ittifoqi grantini oldi. „Kubaning boshqaruv qobiliyatlarini mustahkamlash“ deb nomlangan ushbu loyiha EFMD rahbarligida Barselonadagi ESADE biznes maktabi va Kuba Oliy taʼlim vazirligi bilan birgalikda amalga oshiriladi.

## Manbalar

## Havolalar

* rasmiy veb-sayti
Giperventilyatsiya

**Giperventilyatsiya** — nafas olish tezligi yoki nafas olish hajmi tana ishlab chiqara oladigan darajadan koʻproq karbonat angidridni yoʻq qilganda paydo boʻladi. Ushbu vaziyat gipokapniyaga, qonda erigan karbonat angidrid konsentratsiyasining pasayishiga olib keladi. Tana odatda uni gomeostatik tarzda qoplashga harakat qiladi, ammo bu muvaffaqiyatsiz boʻlsa yoki bekor qilinsa, qondagi pH miqdori koʻtarilib ketadi. Bu esa nafas olish alkaloziga olib keladi. Nafas olish alkalozining belgilari: *bosh aylanishi*, *lablar, qoʻllar* yoki *oyoqlarda* k*uchsizlik, bosh ogʻrigʻi, zaiflik, hushidan ketish* va tutqonlar shular jumlasidandir. Haddan tashqari holatlarda bu karpopedal spazmlarga, qoʻl va oyoqlarning chayqalishi va qisqarishiga olib kelishi mumkin.

*Giperventilyatsiya*ni qoʻzgʻatadigan yoki davom ettiradigan omillarg quyidagilar kiradi: *[[Stress|fiziologik stress]], tashvish* yoki *vahima buzilishi, [[Balandlik kasalligi|balandlik]], bosh jarohati, [[insult]], [[Bronxial astma|astma]], [[Zotiljam|pnevmoniya]] yoki giperventiliya sindromi* kabi nafas olish kasalliklari, oʻpka emboliyasi kabi yurak-qon tomir muammolari, kamqonlik, notoʻgʻri kalibrlangan tibbiy respirator va ayrim dorilarga salbiy reaktsiyalar shular jumlasidandir. *Giperventilyatsiya*, shuningdek, ongni oʻzgartirish holatiga erishish uchun ataylab qoʻzgʻatilishi mumkin, masalan, boʻgʻilish oʻyinida, nafas olish paytida yoki nafasni ushlab turishni choʻzishga urinish kabilar.

## Kutiladigan asoratlar
Tez nafas olish qondagi karbonat angidrid miqdorini kamaytiradi, uning past darajasi qo'l va oyoqlarda karıncalanmaning xarakterli alomatlarini keltirib chiqaradi. Giperventilyatsiya o'z-o'zidan oziqlanadi: alomatlar tashvishga sabab bo'ladi va siz qanchalik ko'p tashvishlansangiz, alomatlar yomonlashadi. Giperventiliya sindromi deb ataladigan narsa bor: nafas olish chastotasi hujumning xotirasi bilan keskin ko'tariladi. Giperventilyatsiya uchun eng yaxshi davolash tinchlantirish va nafas olishni nazorat qilishdir.

## Yana qarang

* Oʻpka hajmi va faolligi atamalar roʻyxati
* Nafas olishni nazorat qilish
* Boʻgʻilish oʻyini — vaqtinchalik hushidan ketish va eyforiyani keltirib chiqarish uchun giperventilatsiyani oʻz ichiga olishi mumkin boʻlgan oʻyin
* Nafas olish alkalozi
* Kussmaul nafasi
* Sayoz suvning qorayishi, baʼzi choʻkish hodisalarida giperventilatsiyaning roli

## Manbalar
Akustikofobiya

**Fonofobiya** — **[[ligirofobiya]]** yoki **[[sonofobiya]]** deb ham ataladigan baland tovushlardan qoʻrqish yoki undan qoʻrqish (masalan, otashinlar) — oʻziga xos fobiya turidir. Bu juda kam uchraydigan fobiya boʻlib, koʻpincha giperakuziyaning alomati hisoblanadi. Sonofobiya, bemorning tovushga yuqori sezuvchanligiga ishora qilishi mumkin va migren tashxisining bir qismi boʻlishi mumkin. Baʼzan ***akustikofobiya*** deb ham ataladi.

*Fonofobiya* atamasi yunoncha phōnĮ — *phōnē*, „ovoz“ yoki „tovush“ va phosbos — *phobos*, „qoʻrquv“ soʻzlaridan kelib chiqqan.

Ligirofobiklar toʻsatdan baland tovushlarni chiqaradigan qurilmalardan qoʻrqishlari mumkin, masalan, kompyuter karnaylari yoki yongʻin signallari. Uy kinoteatr tizimi, kompyuter, televizor yoki CD pleer kabi qurilmalarni ishlatganda, ular karnaylardan tovush chiqarishiga olib keladigan har qanday harakat qilishdan oldin ovoz balandligini oxirigacha oʻchirib qoʻyishni xohlashlari mumkin. ovoz berilsa, foydalanuvchi karnaylarning ovozini qulay tinglash darajasiga koʻtarishi mumkin. Barabanlar kabi baland ovozli asboblar tufayli ular paradlar va karnavallardan qochishlari mumkin. Bayram tadbirlari 120 desibeldan ortiq musiqa bilan birga boʻlganligi sababli, koʻplab fobiyalarda agorafobiya rivojlanadi. Boshqa ligirofoblar ham otashin otilishi kerak boʻlgan har qanday hodisalardan qochishadi. 

Yana bir misol, kimdir balonni normal quvvatidan tashqari portlatishini kuzatishdir. Ligirofobiya bilan ogʻrigan odamni koʻpincha bezovta qiladigan, hatto bezovta qiladigan narsa, chunki u balon uchib ketganda baland ovozni kutadi. Balonlar uchganda, ikki turdagi reaktsiyalar ogʻir nafas olish va vahima hujumlaridir. Jabrlanuvchi baland ovoz manbasidan uzoqlashishni istaydi va bosh ogʻrigʻi boʻlishi mumkin. Bu, shuningdek, giperakuziya, baland tovushlarga haddan tashqari sezgirlik bilan bogʻliq boʻlishi mumkin. Fonofobiya, shuningdek, misofoniyaning ekstremal shakliga tegishli boʻlishi taklif qilingan.

## Yana qarang

* Astrafobiya — momaqaldiroqdan qoʻrqish
* Mizofoniya — maʼlum tovushlarga nisbatan irratsional „nafrat“ yoki jirkanish
* Fobiyalar ro'yxati

## Manbalar
Barbara (rassom)

**Olga Biglieri Scurto** shuningdek, Barbara nomi bilan tanilgan (Mortara, 1915-yil 15-mart Rim, 2002-yil 10-yanvar) — italiyalik futurist rassom va aviator edi.
## Hayoti
Biglieri 1915-yil 15-martda Lombardiyaning Mortara shahrida tugʻilgan. U Novara atrofidagi qishloqda oʻsgan, u yerda otasi fermasi bor edi. U oʻn bir yoshida rasm chizishni boshlagan, shuningdek, uchuvchilikni ham oʻrgangan. Uchishni oʻrgangach, u atigi 16 yoshida Cameri Aeroklubida tegishli uchuvchi litsenziyasini oldi.

Harakat asoschisi Filippo Tommaso Marinetti tasodifan doʻkon oynasida uning rasmlarini koʻrganida Biglieri futurizm bilan bogʻlanib qoldi.

Biglieri Barbara nomi bilan ishlashni va Aeropittura rasmlariga samolyotlar tasvirlarini kiritish orqali ikki ishtiyoqini birlashtirishni tanladi. Uning 1939-yilgi „Aeropittura di città“ kartinasi 22-Venetsiya Biennalesiga kiritilgan. Ushbu rasmning asosiy mavzusi tekislikdir, lekin uning kompozitsiyasi ikki oʻlchovli shakllarga aylanadi. Uning rasmlari katta ahamiyatga ega, chunki ular ayol aviarassomlar klassik erkak/mashina futuristik qiyofasida qanday oʻrin topganligi va „superdonna“ yoki ayol/mashinaning parallel kontseptsiyasini yaratish uchun guvohlik beradi.

1939-yilda u shoir va yozuvchi Ignazio Skurtoga turmushga chiqdi. Skurto 1943-yilda chaqirilganida, Biglieri Ikkinchi Jahon urushi paytida oʻz farzandlariga gʻamxoʻrlik qilishi kerak edi. Uning eri 1954-yilda vafot etdi.

Biglierining sanʼatga boʻlgan qiziqishi 1964-yilda shved rassomi Gosta Liljestrom bilan uchrashuvdan soʻng qayta uygʻondi. 1986-yilda uning „Tinchlik daraxti“ haykali Xirosima tinchlik memorial muzeyi bogʻiga doimiy ravishda oʻrnatildi.

1998-yilda u Francheska Brezzi tomonidan yozilgan „Quando il futurismo è donna: Barbara dei colori“ avtobiografiyasining mavzusi boʻldi.

Biglieri 2002-yilda Rimda vafot etdi.

## Manbalar
Agirofobiya

**Koʻchalarni kesib oʻtish qoʻrquvi** (yoki uning **dromofobiya** va **agirofobiya** atamalari) — bu odamning avtomobillar yoki transport vositalari mavjud boʻlishi mumkin boʻlgan koʻcha yoki yoʻlni kesib oʻtish qobiliyatiga taʼsir qiladigan oʻziga xos fobiyadir. **Dromofobiya** atamasi yunoncha *dromos* soʻzidan kelib chiqqan boʻlib, poyga yoʻli degan maʼnoni anglatadi.

## Dromofobiya sabablari
Dromofobiya yoʻl-transport hodisasini boshdan kechirish natijasida yuzaga kelishi mumkin va shuning uchun agorafobiya (PDA) bilan vahima buzilishining kichik turi sifatida tasniflanishi mumkin. Shunday qilib, dromofobiya, ayniqsa yolgʻiz koʻchalarni kesib oʻtish qoʻrquvi baxtsiz hodisa bilan bogʻliq travmadan keyingi stress buzilishining tarkibiy qismi boʻlishi, oʻtmishdagi travmatik hodisani eslatuvchi vaziyatga reaksiya sifatida mumkin. Baʼzida bu xatti-harakat TSSB belgilarini baholashda qoʻrquv (bu gʻayritabiiy qochish harakati) emas, balki ehtiyotkorlik (yaʼni, oddiy oʻrganish harakati) sifatida notoʻgʻri talqin qilinishi mumkin.

Koʻchalarni kesib oʻtish qoʻrquvi, shuningdek, odamning harakatchanligi cheklanganligi bilan bogʻliq boʻlgan oldindan tashvishlanishdan kelib chiqishi mumkin. Misol uchun, qattiq odam sindromi boʻlgan odam koʻchani kesib oʻtayotganda kuchayib borayotgan qattiqlik yoki spazm hujumlarini boshdan kechirishi mumkin.

Dromofobiya autizmli odamlarda, ayniqsa bolalarda yoki yaqinlashib kelayotgan mashina tezligini baholash qobiliyatiga taʼsir qiluvchi boshqa nevrologik kasalliklarda boʻlishi mumkin.

## Simptomlar
Bunday psixologik kasal odamlarning simptomatologiyasi nafaqat qoqilish va yiqilish, yo'lda biror narsani tashlab yuborish yoki aslida shamol tomonidan uchib ketgan shlyapani yo'qotish qo'rquvi bilan bog'liq. Fiziologik anomaliyalar ham kuzatiladi, ular quyidagilardan iborat:
* terlashning kuchayishi;
* umumiy zaiflik;
* qo'l va oyoqlarning chayqalishi (aslida, oyoqqa turish mumkin emas);
* tana haroratining biroz oshishi.
Ushbu fobiya bilan og'rigan odamlar eng yaqin do'konga, dorixonaga yoki ish joyiga yo'lni kesib o'ta olmasliklari tufayli juda ko'p azob chekishadi.

Ko'pincha ular jamoat transportida "xavfli" bo'limni o'z manziliga yetguncha aylanib o'tishlari kuzatiladi.

## Yana qarang

* Baxtsiz stress

## Adabiyotlar

* Szasz, Thomas. *Lunacy leksikon*. Transaction Publishers, 1993-yil.. 66-bet.

## Manbalar
Mel Ferrer

**Mel Ferrer** (; 1917-yil 25-avgust — 2008-yil 2-iyun) amerikalik aktyor, rejissor va produser.

## Biografiyasi
Melchor Gaston Ferrer Uning ajdodlari katolik boʻlgan. Ispaniya (Kataloniya) va Irlandiyadan kelgan muhojirlar edi. Nyu-Jersida tugʻilgan. Ferrer oʻzining aktyorlik faoliyatini 1930-yillarning oʻrtalarida yozgi teatrlardagi chiqishlardan boshlagan. 1937-yilda u Brodvey tatrida raqqos sifatida faoliyatini boshladi va ikki yildan soʻng u aktyorlik debyutini qildi.

1946-yilda Ferrer Brodvey spektakllaridan birida rejissor sifatida ishladi va shu bilan birga rejissor sifatida debyut qildi. Faoliyati davomida u oʻnta film suratga oldi, shuningdek, kino va televideniyada yuzdan ortiq rollarni ijro etdi. Uning kino asarlari orasida eng koʻzga koʻringanlari „Skaramuche“dagi Noel (1952), „Lili“ dagi Pol Bertalelet (1953), „Davra stol ritsarlari“da Artur (1953), „Urush va tinchlik“da Andrey Bolkonskiy (1956) va „Quyosh ham chiqadi“ dramasidagi Robert Kondir(1957).

Produser sifatida u oʻzini 1967-yilda suratga olingan, oʻz rafiqasi Odri Xepbern bosh rolni ijro etgan „Qorongʻigacha kutib turing“ trillerida muvaffaqiyatli koʻrsatdi. Oʻgʻli Shonni dunyoga keltirgan Xepbernga uylanishidan oldin aktyor uch marta turmush qurgan va besh farzandning otasi edi 1971-yilda, Xepbern bilan ajrashganidan uch yil oʻtgach, Ferrer boshqa turmush qurdi (beshinchi marta: Yelizaveta Suxotina), bu safar 2008-yil iyun oyida yurak yetishmovchiligidan vafot etguniga qadar umrining oxirigacha rafiqasi bilan yashadi.

Kino sanoatiga qoʻshgan hissasi uchun Mel Ferrer "Shon-shuhrat xiyoboni"da yulduzga ega.

## Filmografiyasi

## Manbalar
The Swatch Group

**The Swatch Group Ltd** Shveysariyaning soatlar va zargarlik buyumlari ishlab chiqaruvchisi hisoblanadi. Kompaniya 1983-yilda ASUAG va SSIH kompaniyalarining birlashishi natijasida, an'anaviy Shveysariya soatsozlik sanoatiga tahdid soluvchi kvarts inqirozini hal qilish uchun hamda kvarts-kristalli soatlar ishlab chiqarishga o'tish uchun tashkil etilgan.

The Swatch Group dunyodagi eng yirik soat ishlab chiqaruvchi kompaniya boʻlib, 50 ta davlatda 36 000 ga yaqin xodimni ish bilan ta’minlaydi. 2016-yilda sof sotuvlar 7,533 milliard Shveysariya frankini (CHF) tashkil etdi. Bu 2015-yil natijalariga nisbatan 11 foizga kam edi. Guruh Swatch mahsulotlari va ETA, Blancpain, Breguet, Glashütte Original, Harry Winston, Omega, Longines, Tissot, Mido, Hamilton, Certina va Rado kabi boshqa brendlarga egalik qiladi.
Jadwiga Emilewicz

**Yadviga Katarjina Emilevich** (1974-yil 27-avgustda tugʻilgan) — polshalik siyosatchi va siyosatshunos. U 2020-yilda Polsha bosh vaziri oʻrinbosari boʻldi. 2019-yilda Taraqqiyot vazirligida shtat kotibi oʻrinbosari lavozimida uch yil ishlagandan soʻng u Taraqqiyot vaziri boʻldi va 2018-2019-yillarda Mateush Moravetski hukumatida tadbirkorlik va texnologiyalar vaziri lavozimida ishladi.

## Biografiya
Emilevich 1974-yilda Krakovda Antoni va Zdzislava Shilers oilasida tugʻilgan.

2002-yilda u Artur Volek bilan birgalikda "Islohotchilar va siyosatchilar: 1998-yilda Polshada davlat boshqaruvi islohoti uchun kuch o'yini", uning asosiy ishtirokchilari nigohi bilan" kitobini nashr etdi.

2015-yil 27-noyabrda Emilevich Taraqqiyot vazirligida shtat kotibi oʻrinbosari etib tayinlandi va bu lavozimni 2018-yilgacha egallab, Mateush Moravetski hukumatida Tadbirkorlik va texnologiyalar vazirligi rahbari boʻldi. Emilevich 2019-yilgi navbatdagi saylovda Taraqqiyot vazirligiga qayta tashkil etilganda bu lavozimni saqlab qoldi va shu tariqa Moravetskining ikkinchi kabinetiga kirdi. Ayni paytda, 2017-yilda u tez orada uning yetakchi oʻrinbosarlaridan biriga aylanadigan Kelishuv partiyasining hammuassislaridan biri edi.

2020-yilda Yaroslav Govin Bosh vazir oʻrinbosari lavozimidan isteʼfoga chiqqanidan soʻng va Kelishuv partiyasi Govin tavsiyasiga koʻra, Emilevich Polsha bosh vaziri oʻrinbosari sifatida qasamyod qildi va shu paytgacha vazir lavozimini egallab keldi.

## Nashrlar

* Islohotchilar va siyosatchilar: Polshada davlat boshqaruvini isloh qilish uchun kuch o'yini 1998-yil uning asosiy ishtirokchilari nigohida, Nowy Sącz 2002 (Artur Volek bilan).
* Yevropaning Sharq siyosati. Polyaklar va nemislarning kurashi, Krakov 2008 (jamoaviy ish muharriri).
* Diplomatiya kolleji, "Yangi Yevropa" 2007, №. 1 (5).
* Fuqarolik darsi, "Znak" 2003-yil, №. 579.

## Manba
Sándor Torghelle

**Shandor Torghelle** (1982-yil 5-mayda tug'ilgan) - sobiq vengriyalik futbolchi, faoliyatini yakunlashda  Nemzeti Bajnokság II klubi "Vasas"da hujumchi sifatida o'ynagan.

Faoliyati davomida u “Xonved”, “Markali”, “Kristal Pelas”, “Panatinaikos”, “PAOK”, “Karl Zeyss Yena”, “Augsburg”, “Fortuna Dyusseldorf” va “Videton” klublarida oʻynagan.

2004-2010-yillar oralig'ida u Vengriya milliy futbol jamoasida 42 ta o'yin o'tkazgan.

## Karyera

### Crystal Palace
Vengriyada o'sgan va "Honvéd", "Marcali VFC" va "MTK Hungaria" klublarida o'ynagan Torgelle, keyinchalik 2004-yilning avgustida "Kristal Pelas" bilan 750 ming funt sterlingga shartnoma imzoladi. UEFA Euro 2004 dan oldin u Kayzerslauternda Germaniyani 2:0 hisobida mag'lub etgan shok xalqaro o'rtoqlik o'yinida Vengriya terma jamoasining ikkala golini ham urdi. U birinchi forvard uchun berilgan 10-raqamli formani kiygan, ammo Endi Jonson ko'pincha yakkaxon hujumchi sifatida o'ynagan va shuning uchun Torghelle "Kristal Pelas"da doimiy joy topa olmagan. U Liga kubogi doirasida "Charlton"ga qarshi o'yinda bor yo'g'i bitta gol urdi, ammo hakam uni qo'pollik tufayli chetlatdi.

Saraydagi 12 oydan so'ng Torgelle 10-raqamli formani Jon Makkenga topshirdi va tez orada 2005-06-yilgi mavsum uchun Gretsiyaning "Panatinaikos" klubiga ijaraga berildi. Shartnomada uni chaqirib olish bandi yo'q edi, shuning uchun u butun mavsumni Gretsiyada o'tkazdi. Biroq, bu klubga o'z ta'sirini o'tkaza olmadi va Panathinaikos kelishuvni doimiy qilmaslikni tanladi.

### PAOK
Torgelle Gretsiyaning Saloniki PAOK klubiga o'tdi va uch yillik shartnoma imzoladi, chunki hujumchi Dimitris Salpingidis transferi uchun uch futbolchidan biri

### FK Augsburg
Torghelle 2008-09-yilgi mavsum boshlanishidan oldin 2. Bundesliganing "Augsburg" jamoasiga transfer to'la. U ikki mavsum "Augsburg"da, Shvabiya Bavariyasining eng yirik jamoasida o'ynadi.

### Fortuna Dyusseldorf
2010-yil 17-mayda, Torghelle, 2. Bundesliga jamoasi Fortuna Dyusseldorf bilan shartnoma imzoladi.

### Honved
Torgelle 2011-yilning avgustida sobiq klubi "Honved" bilan shartnoma imzolagan. Ushbu uchrashuv qisqa umr ko'rdi va 2012-yil yanvar oyida u Vengriya milliy chempionatining Videoton FC jamoasi bilan shartnoma imzoladi.

## Xalqaro martaba
Torgelle Vengriya terma jamoasi safida 42 ta o'yinda maydonga tushgan. U eng iste'dodli hujumchilaridan biri bo'lib gol urishni juda yaxshi his qilardi, lekin maydonda juda g'azablangan va shuning uchun, ko'pincha maydondan chetlatilgan. 2010-yilgi jahon chempionati saralash bosqichida Albaniya va Malta termalariga qarshi o'yinlarda muhim gollar urdi. U 2004-yilda Germaniyaga qarshi oʻrtoqlik oʻyinida 2:0 hisobida gʻalaba qozongan oʻyinda ikkala gol urganidan soʻng mashhurlikka erishdi.

## Manbalar

## Havolalar
* 
* 
* 
* 
*